**แผ่นข้อเท็จจริง**

**รายการตรวจสอบการเข้าออกโดยสะดวกสำหรับนายจ้าง**

ใช้รายการตรวจสอบนี้เป็นแนวคิดในการหาวิธีปรับปรุงสถานที่ทำงานในองค์กรของท่านให้ยืดหยุ่นและเข้าออกได้โดยสะดวก

จุดเริ่มต้นก็คือว่า ท่านอาจพิจารณานำนโยบายต่อไปนี้นโยบายเดียวหรือหรือหลายนโยบายไปปฏิบัติ

* โอกาสการจ้างงานที่ทัดเทียมกัน และหรือโปรแกรมที่มีความหลากหลาย
* การปรับเปลี่ยนที่เหมาะสม / การจัดการงานที่มีความยืดหยุ่น
* แผนปฏิบัติการการเข้าออกโดยสะดวก
* ความหลากหลายและการเปิดเผย
* นโยบายกลับคืนสู่การทำงาน
* โปรแกรมฝึกอบรมความตระหนักในเรื่องของความทุพพลภาพ
* ผู้ต่อสู้เพื่อผลประโยชน์ของผู้ทุพพลภาพระดับบริหาร
* การให้คำปรึกษาแก่ผู้ทุพพลภาพ
* เครือข่ายลูกจ้างที่ทุพพลภาพ

นอกจากนั้นท่านยังสามารถพิจารณาแนวคิดต่อไปนี้ซึ่งอาจช่วยทำให้องค์กรของท่านเป็นสถานที่ทำงานที่เข้าออกได้สะดวกยิ่งขึ้น และเป็นนายจ้างชั้นเยี่ยมสำหรับลูกจ้างทุพพลภาพอีกด้วย นั่นคือ

* การโฆษณาตำแหน่งว่างและคำบรรยายลักษณะงานที่องค์กรของท่านกำหนดไว้เป็นอย่างไร – การโฆษณาเหล่านี้เชิญชวนผู้ทุพพลภาพให้มาสมัครหรือไม่ และการโฆษณารับสมัครงานนั้นสามารถเข้าถึงได้ทางออนไลน์และสื่อสิ่งพิมพ์หรือไม่ (เช่นพิมพ์ด้วยอักษรเบรลล์หรือตัวหนังสือที่มีขนาดใหญ่)
* ขยายช่องทางการหาผู้สมัครงานขององค์กรของท่านด้วยการเผยแพร่ตำแหน่งว่างไปยังองค์กรผู้ทุพพลภาพต่างๆหรือผู้ให้บริการการจ้างงานผู้ทุพพลภาพ (DES)
* จัดหาประสบการณ์การทำงานหรือจัดเสนอการฝึกอบรมหรือการเป็นลูกมือฝึกหัดงานให้แก่ผู้ทุพพลภาพในฐานะเป็นวิธีหนึ่งที่เพิ่มพูนความรู้และทักษะของพวกเขา และในการเข้าถึงการทำงานอย่างต่อเนื่อง
* เปลี่ยนรูปแบบการสัมภาษณ์เพื่อให้โอกาสแก่การปรับเปลี่ยนที่เหมาะสม – เช่น ความสะดวกในการเข้าและออกจากอาคาร การเข้าถึงผู้ให้ความสนับสนุนหรือเป็นปากเสียงแทน หรือการจัดหาล่ามภาษามือของออสเตรเลีย (Auslan)
* ทบทวนวิธีการ พฤติกรรม และเทคนิคของคำถามที่ใช้สัมภาษณ์และการประเมินงานที่ได้รับมอบ เพื่อ ให้แน่ใจว่าสิ่งเหล่านี้ครอบคลุมผู้ทุพพลภาพด้วย
* จัดให้เป็นระเบียบปฏิบัติมาตรฐานในการหารือเกี่ยวกับการปรับเปลี่ยนที่เหมาะสมในทันทีที่ได้มีการเสนองานให้กับผู้ทุพพลภาพ
* จัดหาวัสดุอุปกรณ์ฝึกอบรมในรูปแบบที่ใช้การได้ง่าย เช่น วิดีโอที่มีบทบรรยายกำกับด้านล่าง ข้อความที่ใช้ภาษาอังกฤษง่ายๆ ระบบไอทีภายในอาคารที่เข้ากันได้กับโปรแกรมการอ่านจอภาพและเทคโนโลยีสิ่งอำนวยความสะดวกอื่นๆ
* จัดการซื้อและติดตั้งสิ่งต่างๆที่จำเป็นสำหรับการดัดแปลงสถานที่ทำงาน อุปกรณ์ช่วยเหลือและเทคโนโลยีสิ่งอำนวยความสะดวก
* วางแผนอพยพยามฉุกเฉินที่เหมาะสมกับความจำเป็นของผู้ทุพพลภาพ
* ตรวจสอบดูว่า:
* ผู้ทุพพลภาพสามารถใช้บริเวณที่จอดรถ ทางเข้า และบริเวณต้อนรับของท่านได้อย่างสะดวกและปลอดภัย
* วัสดุปูพื้นไม่ลื่น แข็งแรงมั่นคง และราบเรียบสำหรับผู้ใช้รถเข็นหรือผู้ใช้โครงเหล็กเป็นเครื่องพยุงตัว
* ห้องประชุมและบริเวณพักผ่อนควรมีเนื้อที่กว้างขวางพอสำหรับผู้ใช้รถเข็น และปราศจากซึ่งสิ่งกีดขวางใดๆ และ
* ผู้ใช้ทุกคนควรสามารถเปิดประตูได้เอง คือจะต้องเป็นประตูที่ไม่หนักหรือเปิดยาก และลูกบิดประตูควรอยู่ในระดับที่ไม่สูงเกินไป

JobAccess สามารถช่วยองค์กรของท่านปรับปรุงความยืดหยุ่นและการเข้าออกอย่างสะดวกของสถานที่ทำงานของท่าน หากต้องการทราบข้อมูลเพิ่มเติม โปรดไปที่เว็บไซต์: www.jobaccess.gov.au หรือโทรศัพท์ถึงที่ปรึกษาของ JobAccess ที่หมายเลข 1800 464 800 ท่านต้องเสียค่าใช้จ่ายถ้าโทรจากโทรศัพท์มือถือ